
ДОКЛАД ОТ ПАЗАРНИ ПРОУЧВАНИЯ
по чл.21, ал.2 от ЗОП

Настоящият доклад е изготвен единствено с информационна цел и с оглед обобщаване на резултатите от проведените пазарни проучвания в контекста на изискванията на чл.21, ал.2 от Закона за обществените поръчки, във връзка с определяне на прогнозната стойност за възлагане на обществена поръчка с предмет: „Доставка на нетни количества активна електрическа енергия/високо/средно/ниско напрежение/ и избор на координатор на стандартна балансираща група за срок от 24 месеца”

Документът не следва да бъде използван за други цели, с изключение на тези, за които е изготвен

Доставката, която предстои да бъде възложена е регулярна, тъй като за изпълнение на дейностите по управление, стопанисване и опазване на горските територии, както и услугите, предоставени по линия на ОЛТ стопанството ползва административни и други помещения, които е необходимо да бъдат захранвани с ел.енергия.

Предвид това, и при условията на чл.21, ал.8, т.1 от ЗОП, стопанството е прогнозирало годишен разход на електроенергия за периода  2019год.- 2020год. в размер на 49 200лв. /четиридесет и девет хиляди и двеста лева/ без ДДС. Предвид разпоредбата на чл.21, ал.3 от ЗОП /прогнозна стойност за предприятието/ и определяне вида на поръчката по чл.20 от ЗОП, Директорът на ЮИДП ДП Сливен е издал заповед, с която е разпоредил възлагането на поръчката да се извърши чрез Открита процедура по реда на ЗОП и ППЗОП.

С измененията на ЗОП/в сила от 01. 03. 2019год./, пазарните проучвания или консултации са задължителни за определяне на прогнозната стойност на обществената поръчка, с оглед на което, за целите на закона прогнозната стойност и утвърдената пазарна стойност на доставката отново ще бъде съпоставена с тази на пазара.
След анализ на събраната в хода на проучването информация се установи:

Ползването на електроенергия е ежедневно необходима доставка, която способства за нормалното функциониране на сградите, за работния процес на всички административни структури в страната – държавни и общински, както по отношение на ползвана от тях материална база, така и тази, която е свързана с предмета на дейност.
Това наложи пазарното проучване да бъде насочено към държавните институции, държавни предприятия с административни функции и стопанска дейност, както и към териториалните поделения на държавни предприятия с предмет на дейност- управление и стопанисване на горски територии, лов, развъждане на дивеч и свързаните с тях услуги.
Проучени бяха обявените в АОП и официалните сайтове- Профил на купувача от възложителите обществени поръчки/технически спецификации и др./ и ценовите предложения на участниците в процедурите, както и договори от стари години.

В резултат на проведените пазарни проучвания бяха направени следните изводи:

Цената, в размер на 49 200лв. /четиридесет и девет хиляди и двеста лева/ без ДДС, определена за дейността на извършване на поръчката: „Доставка на нетни количества активна електрическа енергия/високо/средно/ниско напрежение/ и избор на координатор на стандартна балансираща група за срок от 24 месеца” е адекватна на средните пазарни такива, определена в съответствие с финансовия ресурс на възложителя и изчислена на база действителни разходи, които биха били направени от участника, определен за изпълнител на поръчката.

